CELEX: 62021TN0489
Language: el
Date: 2021-08-10 00:00:00
Title: Υπόθεση T-489/21: Προσφυγή της 10ης Αυγούστου 2021 — Ισπανία κατά Επιτροπής

11.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 412/24
            
         
      Προσφυγή της 10ης Αυγούστου 2021 — Ισπανία κατά Επιτροπής
      (Υπόθεση T-489/21)
      (2021/C 412/25)
      Γλώσσα διαδικασίας: η ισπανική
      
         Διάδικοι
      
      
         Προσφεύγον: Βασίλειο της Ισπανίας (εκπρόσωπος: S. Centeno Huerta)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής, της 19ης Ιουνίου 2013, σχετικά με την κρατική ενίσχυση SA.28599 [C 23/10 (πρώην NN 36/10, πρώην CP 163/09)] που έχει χορηγηθεί από το Βασίλειο της Ισπανίας για την ανάπτυξη της επίγειας ψηφιακής τηλεόρασης σε απομακρυσμένες και λιγότερο αστικοποιημένες περιοχές (εκτός της Καστίλλης-Λα Μάντσα)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει οκτώ λόγους ακυρώσεως.
      
                  1.
               
               
                  Με τον πρώτο λόγο προβάλλεται προσβολή του δικαιώματος ακροάσεως της Ισπανίας, όπως αυτό προβλέπεται από το άρθρο 41, παράγραφος 2, του Χάρτη (1), καθώς και παράβαση του άρθρου 4, παράγραφος 4, σε σχέση με το άρθρο 6 του κανονισμού 2015/1589 (2), καθόσον το βάρος αποδείξεως όσον αφορά την επιλεξιμότητα μετατέθηκε στο Βασίλειο της Ισπανίας.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 266 ΣΛΕΕ, καθόσον η Ευρωπαϊκή Επιτροπή υπερέβη τα όρια της διακριτικής της ευχέρειας κατά την εκτέλεση της απόφασης της 20ής Δεκεμβρίου 2017, C-70/16 P, και προσβολή των αρχών της ασφάλειας δικαίου, της δικαιολογημένης εμπιστοσύνης και, ιδίως, της αρχής «reformatio in peius», καθώς και παράβαση του άρθρου 47 του Χάρτη.
               
            
                  3.
               
               
                  Με τον τρίτο λόγο ακυρώσεως προβάλλεται προσβολή του δικαιώματος χρηστής διοίκησης το οποίο κατοχυρώνεται από το άρθρο 41 του Χάρτη, λόγω αδικαιολόγητης καθυστέρησης 3 ετών και 6 μηνών κατά την εκπλήρωση του καθήκοντος αιτιολόγησης της επιλεξιμότητας που εισάγεται με την απόφαση.
               
            
                  4.
               
               
                  Με τον τέταρτο λόγο ακυρώσεως προβάλλεται παράβαση του άρθρου 107, παράγραφος 1, ΣΛΕΕ, λόγω πλημμελούς εξέτασης της επιλεξιμότητας με αντιστροφή του βάρος αποδείξεως.
               
            
                  5.
               
               
                  Με τον πέμπτο λόγο ακυρώσεως προβάλλεται παράβαση του άρθρου 1, στοιχείο δ', του κανονισμού 2015/1589, λόγω χαρακτηρισμού του μέτρου ως «καθεστώτος ενισχύσεων».
               
            
                  6.
               
               
                  Με τον έκτο λόγο ακυρώσεως προβάλλεται παράβαση του άρθρου 107, παράγραφος 1, ΣΛΕΕ, λόγω εισαγωγής συγκεχυμένων και αντιφατικών κριτηρίων ποσοτικοποίησης όσον αφορά τον ορισμό του πλεονεκτήματος στην ίδια απόφαση.
               
            
                  7.
               
               
                  Με τον έβδομο λόγο ακυρώσεως προβάλλεται παράβαση του άρθρου 107, παράγραφος 1, ΣΛΕΕ, λόγω μη ύπαρξης πλεονεκτήματος των προσδιοριζόμενων δικαιούχων, καθώς και σφάλμα εκτιμήσεως κατά τον προσδιορισμό των δικαιούχων.
               
            
                  8.
               
               
                  Με τον όγδοο λόγο ακυρώσεως προβάλλεται παράβαση του άρθρου ΣΛΕΕ λόγω σφάλματος εκτιμήσεως κατά την αξιολόγηση του συμβατού με το δίκαιο της Ένωσης.
               
            
         (1)  Χάρτη Θεμελιωδών Δικαιωμάτων της Ευρωπαϊκής Ένωσης (ΕΕ 2016, C 202/02, σ. 389).
      
         (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).